stanford-oval/wikipedia huggingface dataset:
1999
Tapahtumia > Joulukuu

2. joulukuuta – Yhdistynyt kuningaskunta siirsi Pohjois-Irlannissa rauhansopimuksen mukaisesti vallan Pohjois-Irlannin toimeenpanevalle johtokunnalle.
3. joulukuuta – Tori Murden ylitti ensimmäisenä naisena Atlantin soutuveneellä. Hän lähti matkaan Kanarialta ja soudettuaan 81 päivää hän saapui Guadeloupelle.
3. joulukuuta – Nasa menetti yhteyden Mars Polar Lander -luotaimeen hetkiä ennen sen saapumista Marsin kaasukehään.
3. joulukuuta – Tuhoisa Anatol-myrsky riepotteli Tanskaa, Etelä-Ruotsia, Pohjois-Saksaa ja Pohjanmerta. Se surmasi 20 ihmistä.
4. joulukuuta – Viisi vanhusta kuoli ja neljä loukkaantui palvelutalo Viljamin tulipalossa Maaningalla.
10. joulukuuta – Noin 4 500 maanviljelijää osallistui MTK:n järjestämään Suomen EU-politiikan vastaiseen mielenosoitukseen Helsingin keskustassa. Mielenosoittajat kantoivat teurastetun sian eduskuntatalon portaille, polttivat Euroopan unionin lippuja ja hirttivät maa- ja metsätalousministeri Kalevi Hemilää esittäneen nuken. Poliisi teki tapahtuneen johdosta rikosilmoituksen MTK:ta vastaan.
11. joulukuuta – Sudanin presidentti Omar Hasan Ahmad al-Bashir hajotti parlamentin ja julisti maahan kolmen kuukauden hätätilan. Toimenpide oli osa al-Bashirin ja parlamentin puhemiehen Hassan Abdullah al-Turabin välistä valtataistelua.
14. joulukuuta – Algerialainen Ahmed Ressam pidätettiin Kanadan rajalla, kun tulli löysi hänen autostaan räjähteitä. Pidätys huolestutti poliisia johti uudenvuodenseremonioiden perumiseen Seattlessa. Ressam tuomittiin lopulta yrityksestä räjäyttää uudenvuodenaattona pommi Los Angelesin kansainvälisellä lentokentällä.
17. joulukuuta – YK:n turvallisuusneuvosto loi uuden elimen, UNMOVICin, korvaamaan Irakin hylkäämä UNSCOM. Turvallisuusneuvosto määräsi Irakin sallimaan välittömästi asetarkastusten jatkaminen, mutta Irak torjui päätöksen.
20. joulukuuta – Macaon suvereniteetin siirto: Portugali palautti Macaon Kiinalle.
21. ja 22. joulukuuta – Espanjan Guardia Civil pysäytti Zaragozassa pakettiauton, josta löytyi 950 kilogrammaa räjähteitä ja seuraavana päivänä toisen, jossa oli 750 kilogrammaa räjähteitä. ETA myönsi myöhemmin tavoitteena olleen räjäyttää Torre Picasso -tornitalo.
24. joulukuuta – Norsunluurannikon armeija nousi kapinaan presidentti Henri Konan Bédiéa vastaan maksamattomien palkkojen vuoksi. Kaappauksen johtoon nousi Bédién vihamies kenraali Robert Guéï.
25. joulukuuta – Valtionsyyttäjä nosti tammikuussa 1998 sattuneessa Jyväskylän junaturmassa mukana ollutta veturinkuljettajaa vastaan syytteet liikenneturvallisuuden vaarantamisesta, kymmenestä kuolemantuottamuksesta ja yhdestätoista vammantuottamuksesta.
31. joulukuuta – Venäjän presidentti Boris Jeltsin erosi presidentin virasta, nimeten virkaatekeväksi presidentiksi pääministeri Vladimir Putinin.
31. joulukuuta – Panaman kanavan hallinto siirtyi Yhdysvalloilta Panamalle.
31. joulukuuta – Vuosituhannen vaihteessa Y2K-ongelma aiheutti huolta.
Tapahtumia > Tuntematon päivämäärä

Suomessa valmistauduttiin vuoden 2000 presidentinvaaleihin.
Maaliskuu – Kerstin Campoyn 6- ja 7-vuotiaat pojat tuotiin isänsä luokse Kaliforniaan Yhdysvaltoihin.
Lokakuu – Nasa menetti yhteyden Mars Climate Orbiter -luotaimeen.
Marraskuu – Maailman ensimmäinen hahmo-chat, Mobiles Disco avattiin Suomessa. Se olikin yksi suosituimmista keksinnöistä, sillä pian avattiin kehitellympi versio, Habbo, samoihin aikoihin lumisota ja myöhemmin Coke Music. Kuitenkin Mobiles Disco kuopattiin melko pian.
Joulukuu – Internet-huumassa oregonilainen Halfway päätti muuttaa nimensä half.com:iksi.
Syntyneitä > Tammi – maaliskuu

1. tammikuuta – Urho Vaakanainen, suomalainen jääkiekkoilija
3. tammikuuta – Tuuli Oikarinen, suomalainen laulaja
3. tammikuuta   – Amaia Romero, espanjalainen laulaja
6. tammikuuta – Sergei Eremenko, suomalainen jalkapalloilija
6. tammikuuta  – Jelena Radionova, venäläinen taitoluistelija
8. tammikuuta – Max Comtois, kanadalainen jääkiekkoilija
9. tammikuuta – Aleksi Heponiemi, suomalainen jääkiekkoilija
14. tammikuuta – Malte Setkov, tanskalainen jääkiekkoilija
15. tammikuuta – Martin Nečas, tšekkiläinen jääkiekkoilija
22. tammikuuta – Sami Moilanen, suomalainen jääkiekkoilija
24. tammikuuta – Suvi Nissinen, suomalainen taidoka
25. tammikuuta – Jai Waetford, australialainen laulaja
27. tammikuuta – Olli Kaskinen, suomalainen jääkiekkoilija
30. tammikuuta – Viveca Lindfors, suomalainen taitoluistelija
30. tammikuuta  – Sini Karjalainen, suomalainen jääkiekkoilija
4. helmikuuta – Tomi Lehto, suomalainen este- ja kestävyysjuoksija
10. helmikuuta – Valtteri Vesiaho, suomalainen jalkapalloilija
11. helmikuuta – Andri Lunin, ukrainalainen jalkapalloilija
13. helmikuuta – Joona Rantala, suomalainen salibandypelaaja
16. helmikuuta – Girl in Red, norjalainen muusikko
19. helmikuuta – Albion Ademi, suomalainen jalkapalloilija
20. helmikuuta – Jenni Jaakkola, suomalainen laulaja
25. helmikuuta – Gianluigi Donnarumma, italialainen jalkapallomaalivahti
25. helmikuuta   – Lassi Lehtinen, suomalainen jääkiekkomaalivahti
25. helmikuuta   – Paavo Voutilainen, suomalainen jalkapalloilija
28. helmikuuta – Luka Dončić, slovenialainen koripalloilija
2. maaliskuuta – Tuomas Ahtonen, suomalainen jääkiekkoilija
6. maaliskuuta – Eemeli Räsänen, suomalainen jääkiekkoilija
7. maaliskuuta   – Anna-Leena Uotila, suomalainen näyttelijä (k. 2019)
9. maaliskuuta – Ukko-Pekka Luukkonen, suomalainen jääkiekkomaalivahti
9. maaliskuuta   – Fabian Zetterlund, ruotsalainen jääkiekkoilija
13. maaliskuuta – Wiktoria Gąsiewska, puolalainen näyttelijä
23. maaliskuuta – Alina Strömberg, suomalainen seiväshyppääjä
Syntyneitä > Huhti – kesäkuu

1. huhtikuuta – Cody Glass, kanadalainen jääkiekkoilija
2. huhtikuuta – Emil Ruusuvuori, suomalainen tennispelaaja
8. huhtikuuta – Catherine Bellis, yhdysvaltalainen tennispelaaja
8. huhtikuuta   – José Gomes, portugalilainen jalkapalloilija
9. huhtikuuta – Isaac Hempstead-Wright, englantilainen näyttelijä (Game of Thrones)
12. huhtikuuta – Anita Korva, suomalainen maastohiihtäjä
14. huhtikuuta – Joni Ikonen, suomalainen jääkiekkoilija
15. huhtikuuta   – Anita Simoncini, sanmarinolainen laulaja
15. huhtikuuta – Pasha Pozdniakova, suomalainen malli ja sosiaalisen median vaikuttaja
20. huhtikuuta – Carly Rose Sonenclar, yhdysvaltalainen laulaja ja lapsinäyttelijä
22. huhtikuuta – Eeli Tolvanen, suomalainen jääkiekkoilija
4. toukokuuta – Petra Nieminen, suomalainen jääkiekkoilija
5. toukokuuta – Justin Kluivert, alankomaalainen jalkapalloilija
5. toukokuuta   – Klim Kostin, venäläinen jääkiekkoilija
5. toukokuuta   – Joshua Norris, yhdysvaltalais-kanadalainen jääkiekkoilija
7. toukokuuta – Masaki Sato, japanilainen poplaulaja
11. toukokuuta – Sabrina Carpenter, yhdysvaltalainen laulaja, lauluntekijä ja näyttelijä
11. toukokuuta   – Adam Ružička, slovakialainen jääkiekkoilija
18. toukokuuta – Laura Omloop, belgialainen laulaja
24. toukokuuta – Tarjei Sandvik Moe, norjalainen näyttelijä
28. toukokuuta – Cameron Boyce, yhdysvaltalainen näyttelijä ja tanssija (k. 2019)
30. toukokuuta – Zhou Guanyu, kiinalainen moottoriurheilija
31. toukokuuta – Lucas, suomalainen laulaja ja muusikko
1. kesäkuuta – Kristian Vesalainen, suomalainen jääkiekkoilija
2. kesäkuuta – Wei Yi, kiinalainen shakin suurmestari
4. kesäkuuta – Aryan Tari, norjalainen shakin suurmestari
9. kesäkuuta – Teemu Engberg, suomalainen jääkiekkoilija
11. kesäkuuta – Elias Valtonen, suomalainen koripalloilija
14. kesäkuuta – Chou Tzuyu, taiwanialainen laulaja
14. kesäkuuta   – Joni Hava, suomalainen kilpakävelijä
17. kesäkuuta – Henri Jokiharju, suomalainen jääkiekkoilija
18. kesäkuuta – Jenniina Nylund, suomalainen jääkiekkoilija
21. kesäkuuta – Natalie Alyn Lind, yhdysvaltalainen näyttelijä
27. kesäkuuta – Chandler Riggs, yhdysvaltalainen näyttelijä
28. kesäkuuta – Markéta Vondroušová, tšekkiläinen tennispelaaja
28. kesäkuuta – Viivi Korhonen, suomalainen laulaja
Syntyneitä > Heinä – syyskuu

1. heinäkuuta – Elija Godwin, yhdysvaltalainen pikajuoksija
2. heinäkuuta – Oskari Laaksonen, suomalainen jääkiekkoilija
3. heinäkuuta – Molly Rosenström, suomenruotsalainen poplaulaja
9. heinäkuuta – Camille Rast, sveitsiläinen alppihiihtäjä
11. heinäkuuta – Isabelle Haak, ruotsalainen lentopalloilija
14. heinäkuuta – Saara Hakanen, suomalainen kolmiloikkaaja ja pituushyppääjä
15. heinäkuuta – Otto Latvala, suomalainen jääkiekkoilija
16. heinäkuuta – Isah, norjalainen rap-artisti
17. heinäkuuta – Jamie Bloch, kanadalainen näyttelijä
17. heinäkuuta   – Timo Stavitski, suomalainen jalkapalloilija
18. heinäkuuta – Miro Heiskanen, suomalainen jääkiekkoilija
22. heinäkuuta – Jason Robertson, yhdysvaltalainen jääkiekkoilija
31. heinäkuuta – Jesse Koskenkorva, suomalainen jääkiekkoilija
4. elokuuta – Saku Ylätupa, suomalainen jalkapalloilija
10. elokuuta – Nick Suzuki, kanadalainen jääkiekkoilija
16. elokuuta – Tommi Jyry, suomalainen jalkapalloilija
27. elokuuta – Viivi Lehikoinen, suomalainen aitajuoksija
12. syyskuuta – Lauri Pajuniemi, suomalainen jääkiekkoilija
12. syyskuuta – KSCERATO, Kaike Cerato, brasilialainen elektronisen urheilun ammattilainen
19. syyskuuta – Tuuli Kukkonen, suomalainen lentopalloilija
25. syyskuuta – Rene Rinnekangas, suomalainen lumilautailija
28. syyskuuta – Kayla Day, yhdysvaltalainen tennispelaaja
Syntyneitä > Loka – joulukuu

3. lokakuuta – Jesse Ylönen, suomalainen jääkiekkoilija
7. lokakuuta – Nando Eggenberger, sveitsiläinen jääkiekkoilij
15. lokakuuta – Bailee Madison, yhdysvaltalainen näyttelijä
29. lokakuuta – Olivia Waldriff, kanadalainen lapsinäyttelijä
10. marraskuuta – Kiernan Shipka, yhdysvaltalainen näyttelijä
11. marraskuuta – Jutta Rantala, suomalainen jalkapalloilija
13. marraskuuta – Lando Norris, brittiläinen moottoriurheilija
21. marraskuuta – Isaiah Firebrace, australialainen laulaja
24. marraskuuta – Nea Mattila, suomalainen pikajuoksija
27. marraskuuta – Filip Zadina, tšekkiläinen jääkiekkoilija
27. marraskuuta   – Constantin Schmid, saksalainen mäkihyppääjä
29. marraskuuta – Emmi Peltonen, suomalainen taitoluistelija
2. joulukuuta – Ricky Waxlax, suomalainen koripalloilija
10. joulukuuta – Reiss Nelson, englantilainen jalkapalloilija
Nobelin palkinnot

Nobelin fysiikanpalkinto: Gerardus ’t Hooft ja Martinus J. G. Veltman
Nobelin kemianpalkinto: Ahmed Zewail
Nobelin lääketieteen palkinto: Günter Blobel
Nobelin kirjallisuuspalkinto: Günter Grass
Nobelin rauhanpalkinto: Lääkärit ilman rajoja
Nobelin taloustieteen palkinto: Robert Mundell
Vuosi 1999 fiktiossa

Aurinkotuuli (elokuva), suomalainen elokuva vuodelta 1980.
19. syyskuuta – TV-sarjassa Avaruusasema Alfa Kuu ja avaruusasema Alfa sen mukana siirtyvät pois aurinkokunnasta.
Joulukuu – Kathryn Bigelowin ohjaaman tieteiselokuvan Strange Days (elokuva) (1995) tapahtumat sijouttuvat vuosituhannen viimeiseen kuukauteen.
31. joulukuuta – Animaatiosarja Futuraman tapahtumat alkavat, kun Philip J. Fry joutuu juuri ennen keskiyötä syväjäähdytetyksi.
Aiheesta muualla

Kuvia tai muita tiedostoja aiheesta 1999 Wikimedia Commonsissa
Euro otettiin käyttöön tilivaluuttana.
Kalle Palander
İzmitin maanjäristyksen tuhoja.
Chi-Chin maanjäristyksen vaurioittama rakennus.
Yhdysvaltain rannikkovartiosto etsimässä mahdollisia EgyptAirin lento-onnettomuudesta selvinneitä. Lopulta kaikki lennolla olleet todettiin kuolleiksi.
Pitkään niin Suomen kuin Kansainvälisen Punaisen Ristin palveluksessa toimineelle Pär Stenbäckille myönnettiin ministerin arvonimi.
Sanomatalo vihittiin käyttöön Helsingissä.
Infrapunasatelliittikuva Anatol-myrskystä.
20. joulukuuta Portugali palautti Macaon Kiinalle.
Jarkko Kemppi

Jarkko Kemppi (s. 1970 Joutseno) on sotahistoriaan erikoistunut suomalainen historiantutkija. Hän on Viron historian dosentti Itä-Suomen yliopistossa ja sotahistorian dosentti Maanpuolustuskorkeakoulussa.
Joensuun yliopistossa historiaa opiskellut Kemppi väitteli tohtoriksi Viron suojeluskunnista vuonna 2000. Hän tutki sen jälkeen Viron urheiluhistoriaa, mutta on sittemmin erikoistunut Suomen sotahistoriaan liittyviin aiheisiin. Vapaana tutkijana Joensuussa toimiva Kemppi osallistuu työnsä ohessa Suomi–Viro-seuran, Lionsklubin, Pohjois-Karjalan suojeluskuntien perinneyhdistyksen ja Joensuun Kokoomuksen toimintaan.
Teoksia

Viron suojeluskuntien organisoituminen ja toiminta 1917-1924. Joensuu: Joensuun yliopisto, 2000.
Viron valtakunnalliset urheiluorganisaatiot vuosina 1918-1940. Jyväskylä: Jyväskylän yliopisto, 2004.
Suomalaisen sotataidon kehittyminen vuosina 1918-1924. Helsinki: Maanpuolustuskorkeakoulu, 2006.
Jukka I. Mattila, Jarkko Kemppi: Viron vapaussota 1918-1920. Helsinki: Nimox, 2006.
Jukka I. Mattila, Jarkko Kemppi: Suomen vapaussota 1918. Helsinki: Nimox, 2007.
Jalkaväenkenraali A. E. Martola. Helsinki: Otava, 2008.
Upseeriliitto: 90 vuotta upseerien asialla. Helsinki: Upseeriliitto, 2008.
Isänmaan puolesta: jääkäriliikkeen ja jääkärien historia. Helsinki: Minerva, 2011.
Lions Club Joensuu/Pielisjoki 50 vuotta. Joensuu : LC Joensuu/Pielisjoki, 2011.
Albert Puroma: huutolaispojasta kenraaliksi. Jyväskylä: Docendo, 2013.
Kenraali ja sotataidon kehittäjä N. V. Hersalo. Jyväskylä: Docendo, 2013.
Helsingin reservinaliupseereista pääkaupunkiseudun reserviläispiiriksi. Helsinki: Helsingin Seudun Reserviläispiiri, 2014.
Veikko Vehviläinen, Jarkko Kemppi: Mannerheim-ristin ritari 15: Veikko Vehviläinen ja JR 9:n vaiheet 1941-43. Helsinki: Minerva, 2015.
Uskollinen, muttei kuuliainen: Nykypäivä 60 vuotta. Helsinki: Kansalliskustannus, 2015.
Hannu Välimäki, Jarkko Kemppi: Kaatuneitten Omaisten Liitto 70 vuotta. Helsinki: Maahenki, 2016.
Kenraalimajuri Ilmari Karhu. Oy Amanita Ltd. Somero 2017.
Itsenäisen Suomen sotakenraalit. Amanita Ltd. Somero 2017.
Elämän eväitä. Pellosta, karjasta, metsästä. MTK-Pohjois-Karjala 100 vuotta. Helsinki Maahenki oy. 2017.
Mannerheim -ristin ritari 9 Eero Kivelä. Minerva Kustannus Oy. 2018.
Jääkärit 1918. Valkoisen armeijan sotilasjohtajat. SKS. 2018. Toinen tekijä Jukka I Mattila.
Pohjois-Karjalan sotaveteraanipiiri 1960-luvulta 2020-luvulle. Joensuu 2020.
Burundin presidentti

| Burundin presidentti |
| --- | --- |
 
 
 Nykyinen Évariste Ndayishimiye 18. kesäkuuta 2020 lähtien
Kauden pituus:  7 vuotta, uudelleenvalinta mahdollinen
Perustettu:  28. marraskuuta 1966
Ensimmäinen:  Michel Micombero
Kotisivut:  
Burundin presidentti on Burundin valtionpäämies.
Hän on sekä valtionpäämies että hallituksen pää. Presidentti valitaan suoralla kansanvaalilla viisivuotiskaudelle. Voittoon tarvitaan absoluuttinen enemmistö, tarvittaessa järjestetään toinen kierros. Nykyisen perustuslain mukaan sama henkilö voi olla vallassa enintään kaksi kautta. Vuoden 2020 vaaleista alkaen presidentin valtaoikeudet pienenevät, kauden pituus kasvaa 7 vuoteen ja maahan perustetaan pääministerin virka.
Luettelo Burundin valtionpäämiehistä

| Kuva | Nimi | Kausi | Tehtävä | Puolue | Huomautus |
| --- | --- | --- | --- | --- | --- |
|  | Mwambutsa IV | 1962 – 1966 | Kuningas |  |  |
|  | Ntare V | 8. heinäkuuta/1. syyskuuta – 28. marraskuuta 1966 | Kuningas |  |  |
|  | Michel Micombero | 1966 – 1976 | Presidentti | UPRONA | Tutsi |
|  | Jean-Baptiste Bagaza | 2. – 10. marraskuuta 1976 | Vallankumousneuvoston pj. | UPRONA | Tutsi |
|  | Jean-Baptiste Bagaza | 1976 – 1987 | Presidentti | UPRONA | Tutsi |
|  | Pierre Buyoya | 3. – 9. syyskuuta 1987 | Sotilaskomitean pj. | UPRONA | Tutsi |
|  | Pierre Buyoya | 1987 – 1993 | Presidentti | UPRONA | Tutsi |
|  | Melchior Ndadaye | 10. heinäkuuta – 21. lokakuuta 1993 | Presidentti | FRODEBU | Hutu |
|  | François Ngeze | 21. – 27. lokakuuta 1993 | Komitean puheenjohtaja | UPRONA | Tutsi |
|  | Sylvie Kinigi | 1993 – 1994 | Vt. Presidentti | UPRONA | Tutsi |
|  | Cyprien Ntaryamira | 5. helmikuuta – 6. huhtikuuta 1994 | Presidentti | FRODEBU | Hutu |
|  | Sylvestre Ntibantunganya | 1994 – 1996 | Presidentti | FRODEBU | Hutu |
|  | Pierre Buyoya | 1996 – 2003 | Presidentti | UPRONA | Tutsi |
|  | Domitien Ndayizeye | 2003 – 2005 | Presidentti | FRODEBU | Hutu |
| ] | Pierre Nkurunziza | 2005 – 2020 | Presidentti | CNDD–FDD | Hutu |
|  | Evariste Ndayishimiye | 2020 – | Presidentti | CNDD–FDD | Hutu |
Mariam Chabi Talata

| Mariam Chabi Talata |
| --- | --- |

Henkilötiedot
Syntynyt: 7. heinäkuuta 1963 Bembéréké, Dahomey
Kansalaisuus:  Benin
Ammatti:  opettaja, poliitikko
Poliitikko
Puolue:  Soleil -liitto
Entiset puolueet:  Union pour la démocratie et la solidarité (UDS)
Asema:  varapresidentti
Koulutus:  filosofi, koulutarkastaja
Tutkinnot:  Abomey-Calavin yliopisto
Mariam Chabi Talata (myös Mariam Chabi Talata Zime tai Mariam Chabi Talata Zimé Yérima), (s. 7. heinäkuuta 1963 Bembéréké, Dahomey) on beniniläinen opettaja ja poliitikko. Vuoden 2021 Beninin presidetinvaalissa hänet valittiin Beninin varapresidentiksi.
Ura

Mariam Chabi Talata on lähtöisin Parakousta, jossa hän toimi aluksi alueneuvostossa vuosina 2008-2015 edustaen Union pour la démocratie et la solidarité (UDS) puoluetta. Sen jälkeen hän liittyi Soleil -liittoon toimien ryhmässä joka vastusti Boni Yayin Forces Cauris pour un Bénin émergent (FCBE) -puoluetta ja tuki vuoden 2016 presidentinvaalissa Patrice Talonia. Häntä on luonnehdittu ”talonistiksi”.
Mariam Chabi Talatalla on filosofian loppututkinto Abomey-Calavin yliopiston humanistisesta tiedekunnasta. Hän on opettanut filosofiaa ja toimi opettajana Beninin pohjoisosissa Natitingoussa vuodesta 1991 alkaen. Hän pätevöityi koulutarkastajaksi ja nimitettiin vuonna 2016 opetusministeriöön toisen asteen koulutuksen johtajaksi.
Vuodesta 2019 hän on toiminut Beninin parlamentissa. Hänen asemansa maan aluepoliittisena tasapainottajana Etelä-Beninistä olevan Patrice Talonin kanssa on ollut merkittävä. Mariam Chabi Talatallan näkemyksen mukaan poliittisten puolueiden uudelleeryhmitys on lopettanut poliittiset paronit, jotka olivat usein miehiä ja jonka takia taitoja on alettu arvostamaan enemmän kuin puolueen jäsenkirjaa.
Mariam Chabi Talata korosti Beninin presidentinvaalin rauhallista toimeenpanoa. Hän viittasi vaalikampanjassaan Beninin vuoden 2019 parlamenttivaalien tapahtumiin ja vetosi siihen, että ne eivät saisi toistua.
Mariam Chabi Talataa lähellä ovat myös koulutus ja naisten oikeudet. Hän haluaa muuttaa naisten oikeuksia ja parantaa heidän asemaansa, sekä puhua sen puolesta, että naiset saisivat enemmän tunnustusta ja kunnioitusta.
Ehdokas

Mariam Chabi Talatasta on Beninin ensimmäinen varapresidentti. Varapresidentin virka määriteltiin ja perustettiin uudessa perustuslakimuutoksessa. Vaikka varapresidentin asema on pääasiassa nimellinen, se on strategisesti tärkeä. Varapresidentti toimii väliaikaisena virkakauden loppuun, jos presidentti kuolee tai tulee esteelliseksi.
Yksityiselämä

Mariam Chabi Talata on neljän lapsen äiti ja naimisissa beniniläisen maatalousinsinöörin kanssa.
Tenoch Huerta

| Tenoch Huerta |
| --- | --- |
 Huerta vuonna 2019
Henkilötiedot
Koko nimi:  José Tenoch Huerta Mejía
Syntynyt: 29. tammikuuta 1981 (ikä 44) Ecatepec de Morelos, México
Kansalaisuus:  Meksiko
Näyttelijä
Merkittävät roolit:   Rafael Caro Quintero (Narcos: México)  Namor (Marvel Cinematic Universe) 
Aiheesta muualla
IMDb
Elonet
José Tenoch Huerta Mejía (s. 29. tammikuuta 1981, Ecatepec de Morelos, México, Meksiko) on meksikolainen näyttelijä.
Filmografia > Elokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 2007 | La zona | La zona | Mario |
| 2008 | Sleep Dealer | Sleep Dealer | David Cruz |
| 2009 | Ei nimeä | Sin nombre | Mago |
| 2010 | El infierno | El infierno | El Diablo |
| 2012 | Get the Gringo | Get the Gringo | Carlos |
| 2014 | Güeros | Güeros | Sombra |
| 2014 | Escobar: Paradise Lost | Escobar: Paradise Lost | Roldano |
| 2015 | The 33 | The 33 | Carlos Mamani |
| 2017 | Kirjailija | El autor | Enrique |
| 2017 | Vuelven | Vuelven | El Chino |
| 2018 | Bel Canto | Bel Canto | Benjamin |
| 2020 | Son of Monarchs | Son of Monarchs | Mendel |
| 2021 | The Forever Purge | The Forever Purge | Juan |
| 2022 | Black Panther: Wakanda Forever | Black Panther: Wakanda Forever | Namor |
Filmografia > Televisiosarjat

| Vuodet | Suomenkielinen nimi | Rooli |
| --- | --- | --- |
| 2015–2016 | Mozart in the Jungle | Manuel |
| 2018–2020 | Narcos: México | Rafael Caro Quintero |
Aiheesta muualla

Tenoch Huerta Internet Movie Databasessa. (englanniksi)
Tenoch Huerta Elonetissä.
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Espanja  Saksa  Israel  Yhdysvallat 
Taiteenala:  MusicBrainz 
Henkilöt:  Deutsche Synchronkartei  Elonet 
Muut:  IdRef
Lassi Tuovi

| Lassi Tuovi |
| --- | --- |

Henkilötiedot
Syntynyt: 31. joulukuuta 1986 (ikä 38) Lappeenranta, Suomi
Kansalaisuus:   Suomi
Koripalloilija
Pituus:  183 cm
Paino:  75 kg
Pelaajaura
Seurajoukkueet
2002–2004:  Lappeenrannan NMKY
Valmennusura
2004–2011 2010– 2011–2014 2015–2016 2016–2017 2017–2018 2018–2020 2020–2022 2023–2024 2024–:  Lappeenrannan NMKY (apuv.)  Suomi (apuv.) Lappeenrannan NMKY Beşiktaş JK (apuv.) Strasbourg IG (apuv.) Gravelines-Dunkerque (apuv.) Strasbourg IG (apuv.) Strasbourg IG Virtus Bologna Yokohama B-Corsairs
Lassi Tuovi (s. 31. joulukuuta 1986 Lappeenranta) on suomalainen koripallovalmentaja ja kilpauransa päättänyt koripalloilija. Hän on toiminut ulkomailla muun muassa ranskalaisen Strasbourg IG:n päävalmentajana ja on vuodesta 2022 ollut Suomen maajoukkueen päävalmentaja.
Pelaajaura

Ennen siirtymistään valmentajaksi Tuovi pelasi koripalloa Lappeenrannan NMKY:n edustusjoukkueessa. Hän pelasi Korisliigassa kausina 2002–2003 sekä 2003–2004. Hänen pelaajauransa päättyi polvivammaan.
Valmentajaura

Vuosina 2016–2017 ja 2018–2020 Tuovi toimi Ranskan pääsarjassa pelaavan Strasbourg IG:n apuvalmentajana. Tammikuussa 2020 joukkue erotti päävalmentajansa Vincent Collet’n ja nosti Tuovin päävalmentajaksi. Kaudella 2017–2018 hän toimi ranskalaisen BCM Gravelines-Dunkerquen apuvalmentajana.
Helmikuussa 2015 Tuovi siirtyi apuvalmentajaksi turkkilaiseen Beşiktaşiin Henrik Dettmannin toimiessa päävalmentajana. Hän teki joukkueen kanssa puolentoista vuoden mittaisen sopimuksen.
Kaudesta 2011–2012 kauden 2013–2014 loppuun hän toimi Lappeenrannan NMKY:n edustusjoukkueen päävalmentajana, mitä ennen hän toimi kaudesta 2004–2005 joukkueen apuvalmentajana. Hän on tehnyt myös työtä lappeenrantalaisen juniorikoripallon parissa, NMKY:n päätoimisena juniorivalmentajana vuosina 2007–2011 ja B-nuorten valmentajana vuosina 2003–2004.
Tuovi on käynyt Suomen Koripalloliiton huippuvalmentajakoulutuksen, johon hänet valittiin keväällä 2009. Seurajoukkuetason ohella hän on toiminut myös Suomen miesten koripallomaajoukkueen apuvalmentajana ja videokoordinaattorina. Maajoukkueen päävalmentajana hän aloitti kesäkuussa 2022.
Ian McElhinney

| Ian McElhinney |
| --- | --- |
 McElhinney vuonna 2014
Henkilötiedot
Syntynyt: 19. elokuuta 1948 (ikä 76) Belfast, Pohjois-Irlanti
Kansalaisuus:   Yhdistynyt kuningaskunta
Ammatti:  näyttelijä
Aiheesta muualla
IMDb
Elonet
Ian McElhinney (s. 19. elokuuta 1948, Belfast, Pohjois-Irlanti, Yhdistynyt kuningaskunta) on pohjoisirlantilainen näyttelijä.
Filmografia > Elokuvat

| Vuosi | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 1996 | Michael Collins | Michael Collins | Etsivä |
| 1996 | Hamlet | Hamlet | Barnardo |
| 2016 | Rogue One: A Star Wars Story | Rogue One: A Star Wars Story | Kenraali Dodonna |
| 2016 | Sacrifice | Sacrifice | D.I. McKie |
| 2017 | Bad Day for the Cut | Bad Day for the Cut | Eamon |
| 2017 | Zoo | Zoo | Mr. Shawcross |